Ašiklije (Ćatić)/VI
<poem>
Hajd' u carstvu ljubavnome
Ti carica moja budi.
Prijesto sam ti sagradio
Usred srca, usred grudi.

Ja ću tvoje ropče biti,
Dvoriću te, dok me traje,
I slaviću svojom pjesmom
Tvoje krâse, tvoje baje.

Pjesma moja nosiće te
Iznad zemlje i oblaka,
Skovaću ti alem-krunu
Od sunčanih čistih zraka.

I oviću tijelo tvoje
Grimiz-plaštom duge šarne,
A od zvijezda nanizati
Po tvom grlu grivne čarne.

Hajd' u carstvu ljubavnome
Ti carica moja budi!
Pjesnik ti je prijestô dig'o
Usred srca, usred grudi. </poem>

Musa Ćazim Ćatić